
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА


От Веселин Пренеров – Председател на „Постоянната комисия по култура и читалищна дейност“ към Общински съвет - Бургас


[bookmark: _GoBack]ОТНОСНО: Правилник за изменение и допълнение на Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори, приет с решение на Общински съвет-Бургас по т. 6, Протокол № 8/27 и 29.03.2012 г.; изменен и допълнен: по т.15, Протокол №7/26.01.2016 г.

 

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

Причините, които налагат приемане на Правилник за изменение и допълнение на Правилник за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори са свързани с подобряване ефективността на неговото прилагане.
Въз основа на натрупаната петгодишна практика от функционирането на Правилника и с оглед необходимостта от конкретизиране и прецизиране на някои разпоредби в него с цел с цел по-голяма ефективност при разпределянето на средствата, гласувани от Общински съвет.  Промените ще улеснят авторите, кандидатстващи по програмата а също така и оценителите на конкретните произведения. Въвеждат се точните технически параметри (тираж и обем), които да поставят авторите при еднакви условия, когато получават оферта от издателствата. Това се прави с цел да се избегнат различията при подаване на същите оферти, което значително ще спомогне за избягване на нереални искания за издаване на книги. Промените ще допринесат за уеднаквяване на критериите  за издаване на книгите и възможност за по-справедливо разпределение на средствата.
Предвидените изменения и допълнения на Правилник за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори не изискват финансови средства.
Очаквани резултати от приемането на проект на Правилник за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори са: точност и яснота при определянето на техническите параметри и критериите, на които трябва да отговарят произведенията.
Предлаганият проект е в съответствие с европейското  законодателство – Европейската харта за местно самоуправление. Той не противоречи на норми от по-висока йерархия и на европейското законодателство. 
В изпълнение на чл. 26, ал.4 от Закона за нормативните актове проектът на правилника, ведно с мотивите за приемането му е оповестен на интернет-страниците на Община Бургас, и на портала за обществени консултации. В предоставения 30 - дневен срок за предложения по проекта не са постъпили становища и въпроси.
Предвид изложеното и на основание чл. 21, ал. 2 от Закона за местното самоуправление и местната администрация, предлагам, Общински съвет - Бургас да вземе следното



 

РЕШЕНИЕ:

Приема Правилник за изменение и допълнение на Правилника за условията, реда и критериите за предоставяне финансови средства от бюджета на Община Бургас за финансиране издаването на книги на бургаски автори, както следва:

§1. В чл. 1 се правят следните изменения и допълнения: 
1. т. 2.2. придобива следното съдържание: „т.2.2.  Област литературознание – литературна история, литературоведско изследване, монография, свързани с бургаски автори.
2. т.2.3. придобива следното съдържание: „т.2.3. Област история, културология (или култура) и краезнание – изкуствоведски изследвания, историческо изследване, краеведско изследване (изследвания, засягащи Бургас), юбилейни издания на бургаски институции с дългогодишна традиция, както и личности с принос за културния облик на града. “

§2. В чл. 4 се правят следните изменения и допълнения:
1. т. 4.4. придобива следното съдържание: „т. 4.4. Оферта от издателство, съдържаща техническите параметри, (тираж до 300 броя, обем до 250 стр.) и проекто-стойност за издаване на книгата.“

§3. В чл. 7 се правят следните изменения и допълнения:
1. т. 7.4. придобива следното съдържание: „т. 7.4. Език богат и образен“
2. т. 7.5. придобива следното съдържание: „т. 7.5. Темата да е разработена с дълбочина и познание, да е актуална, да засяга важни проблеми на съвремието (независимо дали е историческа или не)“
3. т. 7.6. придобива следното съдържание: „т. 7.6. Богата литературна култура, жанрова компетентност, усет за композиция“

§4. В чл. 9 се правят следните изменения и допълнения:
1. Чл. 9 придобива следното съдържание: „чл. 9 След приключване на работата си, Експертната комисия предоставя на Постоянната комисия по култура и читалищна дейност ПККЧД към Общински съвет Бургас - своите предложения за финансиране. ПККЧД излиза с решение за  конкретния размер за финансиране на предложенията, направените от Експертната комисия, до изчерпване на предвидените финансови средства по бюджета на Община Бургас“.
§5. В чл. 10 се създава нова ал. 2 със следното съдържание:
Ал. 2 придобива следното съдържание: „ал. 2 Авторите предоставят по 3 книги на Община Бургас“.

§6. В чл. 11 се правят следните изменения и допълнения:
1. Ал. 2 придобива следното съдържание: „ал. 2 Авторите отчитат разходването на финансовите средства до 10.12. на текущата година“.
2. Ал. 3 придобива следното съдържание: „ал. 3 Авторите, използвали финансовите средства не по предназначение, ги възстановяват в пълен размер“. 

